12.6.2023
ET
Euroopa Liidu Teataja
C 204/31
Euro käibemüntide uus liikmesriiki tähistav külg (2023/C 204/10)
San Marino käibele lastava uue 2-eurose mälestusmündi liikmesriiki tähistav külg Euro käibemündid on seadusliku maksevahendina kasutusel kogu euroalal.
Müntidega ametialaselt tegelevate isikute ja laiema avalikkuse teavitamiseks avaldab komisjon kõikide uute euromüntide kujunduse kirjelduse (1).
Vastavalt nõukogu 10. veebruari 2009. aasta järeldustele (2) võivad euroala liikmesriigid ja riigid, kes on Euroopa Liiduga sõlminud euro käibemüntide käibelelaskmist käsitleva rahanduskokkuleppe, lasta käibele euro mälestusmünte.
Selleks peavad olema täidetud teatavad tingimused, millest peamine on nõue, et mälestusmündina kasutataks üksnes 2-eurost münti.
Mälestusmüntide tehnilised näitajad vastavad tavaliste 2-euroste käibemüntide näitajatele, kuid nende liikmesriiki tähistaval küljel on mälestust jäädvustav motiiv, mis on riigi või Euroopa tasandil sümboolne.
Käibele laskev riik: San Marino Motiiv: 500 aastat Perugino surmast Kujunduse kirjeldus: Küljel on kesksel kohal Firenze Uffizi galeriis oleval Perugino maalil „Madonna lapse, püha Sebastianuse ja Ristija Johannesega“ kujutatud neitsi Maarja koos oma lapse Jeesusega.
Vasakul pool on kiri „PERUGINO“, aastaarvud „1523“ ja „2023“ ning rahapaja tunnus „R“.
Paremal pool on käibele laskva riigi nimi „SAN MARINO“ ja all paremal on autori Maria Angela Cassoli initsiaalid MAC.
Mündi välisringil on kujutatud Euroopa Liidu lipu 12 tähte.
Käibelelastavate müntide hinnanguline arv: 56 000 Käibelelaskmise aeg: aprill 2023
(1) Vt EÜT C 373, 28.12.2001, lk 1, kus on esitatud teave kõikide 2002. aastal käibele lastud müntide liikmesriiki tähistava külje kohta.
(2) Vt majandus- ja rahandusküsimuste nõukogu 10. veebruari 2009. aasta järeldused ning komisjoni 19. detsembri 2008. aasta soovitus, mis käsitleb ühiseid suuniseid euro käibemüntide liikmesriike tähistavate külgede ja kõnealuste müntide emiteerimise kohta (ELT L 9, 14.1.2009, lk 52).